Pozdravljeni!

Pošiljam vam učno snov za **torek**.

Na elektronske naslove vaših staršev vam bom poslala gradivo za domače branje. Prosim vas, da ga pregledate in čim prej pričnete z delom.

Učiteljica Barbara

**MATEMATIKA**

V učbeniku, na strani 73, reši vse štiri naloge. Rešitve nalog zapiši v matematični zvezek. Nato odpri delovni zvezek na strani 58 in reši nalogo, ki se nahaja na tej strani.

**SLOVENŠČINA**

Najprej si natančno oglej PowerPoint predstavitev z naslovom *Novica*. Vse, kar se nahaja na posameznih straneh predstavitve preberi in si poskušaj čim več zapomniti.

Nato odpri delovni zvezek na straneh 18 in 19 ter prični z reševanjem nalog. Pri sedmi nalogi, na strani 19 imaš pravilo, ki ga dopolniš in prepišeš v zvezek za jezik/slovnico (tako, kot to počnemo v šoli). V časopisu ali na internetu poišči novico, jo izreži oziroma natisni in prilepi v zvezek.

**NARAVOSLOVJE IN TEHNIKA**

Sledi navodilom:

- prijavi se v portal Radovednih 5,

- v zgornjem desnem kotu klikni število 4 (to pomeni 4. razred),

- izberi naravoslovje in tehnika,

- izberi interaktivno gradivo z multimedijsko vsebino (skrajno desno),

- pojdi na stran 5-2 (Kraljestva) in si oglej vse tri video posnetke ter reši nalogo, ki se nahaja pod ikono svinčnika,

- nato pojdi na naslednjo stran (5-3), kjer boš našel pod ikono slike in polžka različne fotografije (oglej si jih), pod ikonama svinčnika zanimive naloge (reši jih), pod ikono žoge pa zanimiv poskus (naredi ga).

Preberi si tudi snov, ki se nahaja v učbeniku, na straneh 111, 112 in 113.

**ŠPORT**

Pojdi na sprehod v naravo. Med sprehodom pozorno opazuj in poslušaj. Verjamem, da boš videl in slišal veliko zanimivih stvari.

**DODATNI POUK**

Če si se prijavil na tekmovanje *Kenguru*, imaš v priponki primer nalog, ki jih lahko rešiš za vajo. Pazi, da boš reševal naloge za 4. in 5. razred. Rešitve: DBEBABEBDBCBECC. Če ti bo kakšna naloga povzročala težave, mi piši.